Grunnlaget vårt for militærtjeneste er å trene på å forhindre krig. Det har alltid vært underliggende, så her er det ingen endring. Endringen er dagens sikkerhetsbilde med en sikkerhetssituasjon som er i kontinuerlig endring.
Forsvaret har ikke gjort noen store endringer i soldatutdanningen, men vi tar alltid høyde for endringene som skjer i samfunnet og på det teknologiske plan. Vi forbereder kadettene på det til enhver tid tenkelige scenario. Det kommer selvfølgelig noe nærmere på studentene at det er krig i Europa, men dette gir dem økt bevissthet rundt valget de har tatt – og den fremtidige karriereveien de har valgt.
Kadettene holdes oppdatert om situasjonen i Ukraina, og den sikkerhetspolitiske situasjonen for øvrig. Dette skjer gjennom foredrag av faglærere, forskere og besøk fra våre samarbeidsnasjoner, deriblant Ukraina.